# Elena Mendoza López

Elena Mendoza López (Sevilla, 1973) és una compositora espanyola especialitzada en música de cambra instrumental i teatre musical. Fou la primera compositora que va obtenir el Premio Nacional de Música.
Estudià a Sevilla, la seva ciutat natal, la carrera de filologia alemanya i, posteriorment, piano i composició al Conservatori Superior de Música d'Aragó amb Teresa Catalán.
Una vegada finalitzats aquests estudis, abandona Espanya i es trasllada primer a Augsburg on estudia composició amb John Van Buren. Posteriorment completa la seva formació a Düsseldorf a la Robert-Schumann Hochschule amb Manfred Trojahn i a Berlín a la Hochschule für Musik Hanns Eisler amb Hanspeter Kyburz. Va aconseguir diverses beques, entre d'altres, a l'Ensemble Modern Akademie (Frankfurt del Main) i a l'Akademie Schloß Solitude.
Ha exercit de professora de composició al Conservatori de Saragossa i actualment és catedràtica de composició i música experimental a la Universität der Künste de Berlín.
Dedicada a la composició, la seva obra se centra especialment en la música de cambra i per a l'escena. Té especial interès pel teatre musical i la musicalització del llenguatge. Ha compost per a formacions com el Klangforum Wien, el Vogler-Quartett, l'Ensemble Modern, l'Ensemble Emex, l'Ensemble Taller Sonoro, la Deutsche Oper am Rhein, l'Òpera de Nürnberg, l'Orquesta Filharmònica de Friburg i altres. Ha participat en festivals como els Wittener Tage für neue Musik, Ars Musica Bruxelles, Darmstadter Ferienkurse, Jornades de Música Contemporània de Dresden i el Festival de Música Contemporània de Camagüey (Cuba).

## Obres destacades

Al llarg de la seva trajectòria ha compost obres musicals tant per òperes com per a música de cambra i orquestra, encara que cal destacar un característic èmfasi en l'aspecte escènic.
* Niebla (2009), basada en la novel·la homònima de Miguel de Unamuno, la dimensió escènica de la qual està tan intrínsecament unida a la composició que la partitura s'hagi signada conjuntament per la compositora i el director d'escena Matthias Rebstock.
* Fragmentos de teatro imaginario (primera part) 2009.
* La ciudad de las mentiras (2016) basada en quatre relats de Juan Carlos Onetti estrenada en el Teatro Real de Madrid.
* Der Fall Babel, per encàrrec del Festival de Schwetzingen (Alemanya) ha estat estrenat a l'abril de 2019.
* Altres obres: consultar Centre de Documentació Musical d'Andalusia.

## Premis i reconeixements

Entre els seus reconeixements des del àmbit alemany, destaquen la seva residència artística a la Akademie Schloß Solitude (Stuttgart, 2008)
* Premio Nacional de Música que atorga el Ministeri de Cultura, en la modalitat de Composició el 2010, per la seva contribució a la creació musical espanyola, la seva aportació a la promoció i internacionalització de la música contemporània espanyola i per les seves estrenes a 2009 d'obres com Fragmentos de teatro imaginario (primera part) i Niebla. És la primera dona compositora a rebre aquest guardó.
* Musikpreis Salzburg (2011) Premi Internacional de Composició del Land de Saltzburg.
* Kunstpreis Berlin (2017). El atorga anualment l'Akademie der Künste de Berlín i el Senat; li ha estat concedit en la categoria de Música.
* Medalla d'Andalusia. concedida en 2017
* Heidelberger Künstlerinnenpreis (2019). És un dels premis culturals més importants de país i és l'únic premi a nivell mundial que s'atorga exclusivament a compositores.

## Referències

* ↑ «Elena Mendoza» (en castellà). EcuRed.
* ↑ «Elena Mendoza». SevillaWorld. [Consulta: 22 setembre 2020].
* ↑ «Prof. Elena Mendoza» (en alemany). UDK-Berlin. [Consulta: 22 setembre 2020].
* ↑ «Elena Mendoza» (en castellà). Mujer y guitarra española, 09-09-2010.
* ↑ «Fragmentos de teatro imaginario VI» (en castellà). Video Musicalis.
* ↑ «Elena Mendoza López» (en castellà). Biografia de mujeres andaluzas.
* ↑ Nieto, Antonio Hernández. «Elena Mendoza, compositora de óperas en equipo» (en castellà). Woman's Soul, 06-03-2017.
* ↑ «Ellas toman el Real» (en castellà). Melómano Digital - La revista online de música clásica.
* ↑ «Obras compositor» (en castellà). Centro de Documentación Musical de Andalucía.
* ↑ «Elena Mendoza, primera compositora que obtiene el premio Nacional de Música» (en castellà). ABC, 23-11-2010.
* ↑ «Elena Mendoza y Diego Fernández Magdaleno, Premios Nacionales de Música 2010» (en castellà). El País, 23-11-2010. ISSN: 1134-6582.
* ↑ «Land Salzburg» (en alemany). www.salzburg.gv.at. Arxivat de l'original el 2024-04-10. [Consulta: 23 setembre 2020].
* ↑ «Elena Mendoza, galardonada con el Kunstpreis Berlín» (en castellà). Mujer Emprendedora. Arxivat de l'original el 2020-04-07. [Consulta: 23 setembre 2020].
* ↑ «La compositoria sevillana Elena Mendoza, galardonada con el Kunspreis de Berlín» (en castellà). Iniciativa Sevilla Abierta, 02-02-2017.
* ↑ «Aprobadas las distinciones de Hijos Predilectos y Medallas de Andalucía 2017» (en castellà). Junta de Andalucía.
* ↑ «Nuestra antigua alumna, Elena Mendoza López, Medalla de Andalucía el 2017» (en castellà). Deutsche Schule Sevilla.
* ↑ «News: Elena Mendoza erhält Heidelberger Künstlerinnenpreis 2019» (en alemany). MIZ.